Document ID: 32005R1009

32005R1009
L 170/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1009/2005 НА КОМИСИЯТА
от 30 юни 2005 година
за изменение на Регламент (ЕО) № 2799/1999 относно определяне на подробни правила за прилагане на Регламент (ЕО) № 1255/1999 по отношение отпускането на помощ за обезмаслено мляко и обезмаслено мляко на прах, предназначени за храна за животни, и продажбата на такова обезмаслено мляко на прах
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаването на Европейската общност,
като взе предвид Регламент (ЕО) № 1255/1999 на Съвета от 17 май 1999 г. относно общата организация на пазара на мляко и млечни продукти (1), и по-специално членове 10 и 15 от него,
като има предвид, че:
(1)
Член 7, параграф 1 от Регламент (ЕО) № 2799/1999 на Комисията (2) определя размерите на помощта за обезмаслено мляко и обезмаслено мляко на прах, предназначени за храна на животни, като отчита факторите, установени в член 11, параграф 2 от Регламент (ЕО) № 1255/1999. С оглед на намалението в интервенционната цена за обезмаслено мляко на прах от 1 юли 2005 г. е необходимо размерът на тази помощ да бъде намален.
(2)
Регламент (ЕО) № 2799/1999 следва съответно да бъде изменен.
(3)
Управителният комитет по млякото и млечните продукти не предостави свое становище в рамките на срока, определен от неговия председател,
ПРИЕ НАСТОЯЩИЯ РЕГЛАМЕНТ:
Член 1
Член 7, параграф 1 от Регламент (ЕО) № 2799/1999 се заменя със следния текст:
„1. Помощта се определя на:
а)
2,42 EUR на 100 kg обезмаслено мляко с белтъчно съдържание не по-малко от 35,6 % от обезмасления сух екстракт;
б)
2,14 EUR на 100 kg обезмаслено мляко с белтъчно съдържание не по-малко от 31,4 %, но под 35,6 % от обезмасления сух екстракт;
в)
30,00 EUR на 100 kg обезмаслено мляко на прах с белтъчно съдържание не по-малко от 35,6 % от обезмасления сух екстракт;
г)
26,46 EUR на 100 kg обезмаслено мляко на прах с белтъчно съдържание не по-малко от 31,4 %, но под 35,6 % от обезмасления сух екстракт.“
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага от 1 юли 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 юни 2005 година.

Labels: 17
6